***![C:\Users\060\AppData\Local\Microsoft\Windows\Temporary Internet Files\Content.IE5\KPR8Q2FB\MC900439782[1].png]()***![C:\Users\060\AppData\Local\Microsoft\Windows\Temporary Internet Files\Content.IE5\LW8URAO9\MP900422655[1].jpg]()

***Kære medlemmer***

v/fmd. Jonna Rolvung

Utroligt, men året 2013 er ved at rinde ud.

Og hvilket år vi dog har haft. Ja, 13 er for nogle et lykketal og for andre et ulykkestal.

Vi har oplevet meget, og det kan synes, som om april måned og tiden forud for denne måned kun lige er overstået.

Det var en måned, hvor skalaen over følelser blev brugt i fuld udstrækning. Lærerstanden var udsat for et overenskomstforløb og en hetz, som er ubeskrivelig og det endte som bekendt med et lovindgreb. Samtidig oplevede vi et dybt engageret og kreativt sammenhold i lærergruppen, en fællesskabsfølelse, som er helt unik, og som vi skal huske at holde fast i fremover.

Der er brug for sammenhold og fællesskab i tiden, der kommer. Vi skal have et arbejdsliv til at fungere under nye forudsætninger og rammer, som er besluttet hen over hovedet på os. Vores arbejdsgivere har et stort ansvar for det.

**Herfra skal lyde en stor og dybfølt tak for i år til alle kredsens medlemmer.** Tak til lockoutede og ikke-lockoutede for jeres helt utrolige indsats i det forløbne år. Tak til tillidsrepræsentanterne, stedfortrædere og arbejdsmiljørepræsentanter for den store indsats, I har ydet for sammenholdet i foreningen og for beredvilligt at stille op alle de mange gange, foreningen har bedt om det.

Forhåbentlig viser 2014 sig fra en mere gavmild side.

![C:\Users\060\AppData\Local\Microsoft\Windows\Temporary Internet Files\Content.IE5\KENQMAFJ\MP900422492[1].jpg]()

**Glædelig jul og godt nytår**

**fra os alle på kredskontoret!**

**Hilsen Jonna**

![C:\Users\060\AppData\Local\Microsoft\Windows\Temporary Internet Files\Content.IE5\LW8URAO9\MC900098155[1].wmf]()![C:\Users\060\AppData\Local\Microsoft\Windows\Temporary Internet Files\Content.IE5\LW8URAO9\MP900422655[1].jpg]()

***Nyt fra Faxe***

Af FTR Lene H. Nielsen



Så er det igen svært at komme ud! Julen står for døren, og mon ikke også vi alle vil have godt af nogle dage i fred og ro. Inden da skal I da lige have de sidste nyheder med fra mig.

På byrådsmødet den 12. december blev ordlyden af indstillingen i punkt 12 fra uddannelsesudvalget og børn og familie-udvalget ændret. Det er det punkt, hvor det står, at der ikke må indgås aftale med den faglige organisation. Nu er ordlyden ændret således, at der nu står: ”*Arbejdstid og opgaver aftales lokalt i dialog mellem ledelse og medarbejdere*”, og med den formulering er der så lagt op til fortolkninger. For hvad er lokalt? Jeg tror, at ændringen i formuleringen skal ses som en opblødning af situationen. Fra kredsens side arbejdes der stadig videre på, i samarbejde med forvaltningen, at få lavet en mulig rammesætning for at få så ens vilkår som muligt på nogle områder. Det kunne være antal uger, der skal arbejdes i. Det kunne også være om skole/hjem-samarbejdet må ligge efter kl.17. Det er jo en af dem, hvor det vil give en hel del debat henover køledisken, hvis den ene skole holder samtaler efter, og en anden ikke gør, og da det er læreren, der står først, når der skal skældes ud, er det en af de ting, hvor det er vigtigt at få ens vilkår.

Folkeskolereformen arbejdes der med, som om den var vedtaget, men det bliver nok heller ikke de store ændringer, der kommer til at præge den endelige lovtekst. Undervisningsministeren har så i ellevte time valgt, at kommunerne har kunnet søge om penge til at lave forsøg i foråret med implementering af reformen. Tiden taget i betragtning kan de forsøg, der vil komme ud af det, ikke være overvældende velovervejet. Faxe kommune har heldigvis ikke søgt.

I referaterne fra udvalg og byråd er det dejligt at se, at der nu bliver gjort noget alvorligt ved skolernes it- problemer. Det er jo nærmest en julegave.

**![C:\Users\060\AppData\Local\Microsoft\Windows\Temporary Internet Files\Content.IE5\KENQMAFJ\MP900400011[1].jpg]()Glædelig jul til jer alle**

Nyd de elevfrie dage.

**Hilsen Lene**